Tania Safura Adam Mogne

Tania Safura Adam Mogne (Maputo, 1979) kazetari, erakusketa komisario eta ikertzailea da. Afrikako diasporan eta musikan aditua da eta Radio Africa izeneko kultur plataformaren sortzaileetako bat .

 Biografia 
Maputon jaioa da. Lisboan, Madrilen eta Bartzelonan bizi izan da eta azken horretan du egoitza.

Unibertsitate ikasketak Madrilen egin bazituen ere, Bartzelonan nazioarteko garapenean, Afrikako gizarteetan eta kultura-ekoizpenean espezializatu zen.

 Lan ibilbidea 
2009an, Expressions de l'Africa negra en Barcelona dokumentala zuzendu eta ekoitzi zuen, ikus-entzunezkoen Aniztasunaren Saria irabazi zuena. 

2012an, Radio Africa Sonidos Urbana proiektua bultzatu zuen, gerora, Radio Africa Magazine.  2016an Radio Africa Bartzeonako CCCBren "Making Africa. Un continente de Diseño" erakusketako jardueren arduraduna izan zen.  Urtebete geroago Betevé irratian irratsaioa  eskaini zuen, Mrs. Safura goitizenarekin eta  2018an, ikus-entzunezkoen Aniztasunerako Saria irabazi zuen. 

2018az geroztik, diaspora beltzen inguruan sortzen den azterketa eta pentsamendua du ardatz, bereziki Bartzelona eta Espainiako eremu publikoan dauden emakumeak eta kultur-ekoizpena. Horregatik, "Microhistorias de la Diáspora" bezalako programak komisariatu ditu.

Horrez gain, hainbat ikerketa egin, African Bubblegum Music musika-programa sortu eta, besteak beste, MACBA eta Ctxt-rekin aritu da elkarlanean.

Egun (2023), “Espainia Negra. Viaje hacia la negritud en el espacio-tiempo” ikerketa zuzentzen du, non Artium bezalako museoak parte-hartzen duten. Sofia Erregina Museoko “Estudios Negros Ibéricos” ikerketa-taldea eta Betevé irratiko Radio Africa programa ere zuzentzen ditu .

 Sariak eta aintzatespenak 

 2009an,  ikus-entzunezkoen Aniztasunaren Saria Expressions de l'Africa negra en Barcelona dokumentala arekin.
 2018an, ikus-entzunezkoen Aniztasunerako Saria.

 Erreferentziak 

 Kanpo estekak 

 Radio Africa

Kategoria:Kataluniako kazetariak
Kategoria:Mozambikeko emakumeak
Kategoria:Emakume kazetariak
Kategoria:Erakusketa komisarioak
Kategoria:Emakume ikertzaileak
Kategoria:Maputoarrak